ai4bharat/Pralekha huggingface dataset:
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں193.53کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریباً 9.28 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووِڈ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ٹیکے کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بقیہ خوراکیں
|
|
9,28,42,915
حکومت ہند نے  کے ذریعہ اور ریاستی سرکار سے براہِ راست خریداری کے زمرے کے تحت ریاستوں اور مرکز کے زیر انتظام علاقوں 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں9.28 کروڑ سے زیادہبچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
صدر جمہوریہ کا سکریٹریٹ
صدرجمہوریہ ہند کے ذریعہ حقوق انسانی کے ایشیابحرالکاہل فورم کی سالانہ جنرل میٹنگ اور دو سالہ کانفرنس کاافتتاح
تحریرکردہ قانون سے بڑھ کر یہ عالمی برادری کی اخلاقی ذمہ داری ہے کہ وہ ہر لحاظ سے انسانی حقوق کو یقینی بنائے:صدر جمہوریہ مرمو
صدرجمہوریہ ہند محترمہ دروپدی مرمو نے آج  نئی دہلی میں انسانی حقوق کے ایشیا بحرالکاہل فورم کی سالانہ جنرل میٹنگ اور دو سالہ کانفرنس کا افتتاح کیا۔
اس موقع پر خطاب کرتے ہوئے صدر جمہوریہ نے سب پر زور دیا کہ وہ انسانی حقوق کو علیحدہ معاملہ کے طور پر نہ دیکھیں اور مادرِ فطرت کی آبیاری پر یکساں توجہ دیں جو انسانوں کی بے راہ رویوں سے شدید زخمی ہے۔ انہوں نے کہا کہ ہندوستان میں ہمارا ماننا ہے کہ کائنات کا ہر ذرہ الوہیت کا مظہر ہے۔ انہوں نے کہا کہ ہمیں فطرت کے لیے اپنی محبت کو دوبارہ زندہ کرنا چاہیے تاکہ اسے محفوظ کیا جا سکے، اس سے پہلے کہ بہت دیر ہو جائے۔
صدر جمہوریہ نے کہا کہ انسان جتنی تخلیق کرتا ہے اتنی ہی بربادی بھی کرتا ہے۔ انہوں نے مزید کہا کہ سائنسی مطالعات کے مطابق یہ سیارہ چھٹے معدومیت کے مرحلے میں داخل ہو چکا ہے جہاں انسانوں کی بنائی ہوئی تباہی کو اگر نہ روکا گیا تو نہ صرف نسل انسانی بلکہ زمین پر موجود دیگر زندگیوں کا خاتمہ ہو جائے گا۔ صدر جمہوریہ نے کہا کہ تحریر کردہ قانون سے بڑھ کر یہ عالمی برادری کی اخلاقی ذمہ داری ہے کہ وہ ہر لحاظ سے انسانی حقوق کو یقینی بنائے۔
صدر جمہوریہ کو یہ جان کر خوشی ہوئی کہ کانفرنس کا ایک اجلاس خصوصی طور پر ماحولیات اور موسمیاتی تبدیلی کے موضوع پر مختص ہے۔ انہوں نے یقین کا اظہار کیا کہ کانفرنس ایک جامع اعلامیہ کے ساتھ سامنے آئے گی جس سے انسانیت اور کرۂ ارض کی بہتری کی راہ ہموار ہوگی۔
صدر جمہوریہ نے کہا کہ ہمارے آئین نے جمہوریہ کے آغاز سے ہی عالمی بالغ رائے دہی کے حق کو اپنایا اور ہمیں صنفی انصاف اور جان و مال کے تحفظ کے میدان میں متعدد خاموش انقلابات لانے کے قابل بنایا۔ انہوں نے مزید کہا کہ ہم نے بلدیاتی انتخابات میں خواتین کے لیے کم از کم 33 فیصد ریزرویشن کو یقینی بنایا اور ایک خوشگوار واقعہ میں ریاستی اسمبلیوں اور قومی پارلیمنٹ میں خواتین کے لیے اسی طرح کے ریزرویشن فراہم کرنے کی تجویز اب ایک شکل اختیار کر رہی ہے۔ اس نے کہا کہ یہ صنفی انصاف کے لیے ہمارے دور میں سب سے زیادہ تبدیلی لانے والا انقلاب ہوگا۔
صدر جمہوریہ نے کہا کہ ہندوستان انسانی حقوق کو بہتر بنانے کے لیے دنیا کے دیگر حصوں میں رائج بہترین طور طریقوں سے سیکھنے کے لیے تیار ہے جو ایک جاری منصوبہ ہے۔ انہوں نے اس بات پر زور دیا کہ ایشیا بحرالکاہل خطہ فورم کا پوری دنیا میں انسانی حقوق کے اداروں اور متعلقین کے ساتھ غور و خوض اور مشاورت کے ذریعے بین الاقوامی اتفاق رائے پیدا کرنے میں بہت بڑا کردار ہے۔
صدر جمہوریہ کی تقریر ملاحظہ کرنے کے لیے براہ کرم یہاں کلک کریں
سائنس اور ٹیکنالوجی کی وزارت
صحت مند عالمی بحری ماحولیات کی تعمیر میں قدیم بحری کائی کارول
نئی دہلی،25 جون، از محمد فیاض انور، سائنسداں وگیان پرسار سائنس پورٹل
نیشنل سینٹر فار پولر اینڈ اوشن ریسرچ  کی قیادت میں قدیم بحری کائی کے خردبین سے لیے گئے جائزے سے پتا چلا ہے کہ جنوبی بحر ہند میں اوشیانک کلشیم کاربونیٹ  کے ارتکاز میں کمی آرہی ہے۔ سی اے سی او 3 میں کمی کی وجہ ایک اور سنگل سیل والی بحری کائی جو ڈایاٹوم کہلاتی ہے اس کے ارتکارز میں کمی کی وجہ سے ہے۔اس کے نتیجے میں سمندری نامیاتی اجرام کے ڈھانچے کی ترقی پر اثر پڑے گا جس کا نتیجہ عالمی سمندری ماحولیاتی نظام میں تبدیلی کی شکل میں ظاہر ہوگا۔
سمندری نامیاتی اجرام دراصل وہ سنگل سیل والی کائی ہوتی ہے جو عالمی سمندروں کی اوپری سطحوں پر واقع ہوتی ہے۔ یہ کائی بحری ماحولیاتی نظام میں اہم رول ادا کرتی ہے۔ اور لاکھوں سال کی عالمی کاربن سائیکل کو متاثر کرتی ہے۔سمندری نامیاتی اجرام، سمندر کے پانی پر تیرتے ہوئے مہین نبات خورما کو کیلشیم کاربونیٹ میں تبدیل کردیتے ہیں جس سے کھلے سمندر میں 40 فیصد تک کیلشیم کاربونیٹ پیدا ہوتے ہیں جو دنیا کی خالص سمندری بنیادی پیداوار کے 20 فیصد کے لیے ذمے دار ہوتے ہیں۔
سمندری نامیاتی اجرام انفرادی سی اے سی او 3 پلیٹوں سے ایکسو اسکیلٹن پیدا کرتے ہیں جو چارٹ اور شیپوں پر مشتمل ہوتے ہیں اگرچہ کاربن ڈائی آکسائڈ ان پلیٹوں کی تشکیل کے وقت پیدا ہوتا ہے تاہم سمندری نامیاتی اجرام اسے ماحول سے اور سمندر سے ختم کرنے میں مددگار ہوتے ہیں۔ وہ اسے فوٹو سنتھیسز کے دوران اسے کھا جاتے ہیں۔ ٹھہراؤ کے وقت سمندری نامیاتی اجرام پیدا کرنے سے زیادہ کاربن ڈائی آکسائڈ کو جذب کرلیتے ہیں جو سمندری ماحولیاتی نظام کے وقت فائدے مند ہوتا ہے۔
این سی پی او آر، نیشنل انسٹی ٹیوٹ آف اوشیونوگرافی  اور گوا یونیورسٹی نے یہ انکشاف کیا ہے کہ بھارت کے جنوبی سمندر میں سمندری نامیاتی اجرام کی بہت زیادہ تعداد پر ان کے تنوع کا انحصار وقت گزرنے پر ہوتا ہے اور ان پر مختلف ماحولیاتی عناصر کا اثر پڑتا ہے، مثلاً سلی کیٹ، کنسنٹریشن، کیلشیم کاربونیٹ، کنسنٹریشن،ڈایا ٹوم کی زیادتی وغیرہ۔
تحقیق کاروں کی ٹیم کے ذریعے کیے گئے تجزیے سے معلوم ہوتا ہے کہ سمندری نامیاتی اجرام میں کمی گرمی کے شروع میں اور گرمی کے آخری دنوں میں ہوتی ہے۔ اور اس کی وجہ جھنڈ کی شکل میں سمندری کائی میں اضافہ ہوتا ہے۔ یہ عمل آب وہوا کی تبدیلی کے ساتھ برف کے ٹوٹ کر سمندر میں گرنے کے بعدہوتا ہے جس سے جنوبی سمندر میں سلیکا نمک کی مقدار بڑھ جاتی ہے۔
یہ تحقیقات سمندری ماحولیاتی نظام اور عالمی کاربن سائیکل میں مثبت تبدیلیاں لانے کے لیے مستقبل کے بہت اہم ہیں۔
جناب شرامک ایم پاٹل کی قیادت میں تحقیق کاروں کی ٹیم ارضیاتی سائنس کی وزارت سے وابستہ گوا کی این سی پی او آر کے ستیش راہل موہن، شاہنا غازی، این آئی او کے سہاس ایس شیٹی اور گوا یونیورسٹی کے پلوی چودھری پر مشتمل تھی۔ تحقیقی مقالہ جنرل آف دیپ- سی ریسرچ پارٹ -2میں شائع ہوا ہے۔
ریلوے کی وزارت
یکم جون 2020سے شروع ہونے والی ریل گاڑی خدمات کیلئے رہنما خطوط
ریل گاڑی خدمات کی بتدریج بحالی
مہاجر مزدوروں اور شرمک ریل گاڑیوں کے علاوہ دیگر ریل گاڑیوں سے سفر کرنے کے خواہشمند افراد کی مدد کیلئے انتظام
یہ قواعدوضوابط شرمک ریل گاڑیوں کے علاوہ دیگر ریل گاڑیوں کے لئے ہیں، جو بڑی تعداد میں چلتی رہیں گی
ریل گاڑیوں کی 100جوڑیوں کی فہرست تیار کی گئ
ٹکٹوں کی بکنگ، کوٹہ چارٹ تیار کرنے، رعایات، منسوخی اور ریفنڈ، صحت کی اسکریننگ، کھان پان اور بستر وغیرہ کی فراہمی
ان تمام ریل گاڑیوں کےلئے بکنگ21 مئی 2020 کو صبح 10بجے سے شروع ہوگی
دیگر ریگولر مسافر خدمات، جن میں تما م تر میل ؍ ایکسپریس، مسافر اور ذیلی مضافاتی خدمات شامل ہیں، تا حکم ثانی منسوخ رہیں گی
ریل گاڑی میں کوئی اضافی کوچ نہیں لگے گا
جنرل ، سواری ڈبوں کے لئے کرایہ نارمل ہوگا، ریزرو کرانے کے لئے سکنڈ سیٹنگ ، کے لئے کرایہ وصول کیا جائے گا اور تمام مسافروں کو نشست فراہم کرائی جائے گی
آئی آر سی ٹی سی ویب سائٹ کے ذریعے یا موبائل کے توسط سے صرف آن لائن ای-ٹکٹنگ کی جائے گی
اے آر پی  زیادہ سے زیادہ 30دنوں کی ہوگی
صرف کنفرم ٹکٹ کے حامل مس
نئی دہلی، 20 ؍مئی، 2020،وزارت ریلوے نے صحت و کنبہ بہبود کی وزارت اور وزارت داخلہ کی صلاح و مشورے سے فیصلہ کیا ہے کہ بھارتی ریلوے کے تحت ریل گاڑی خدمات کو یکم جون 2020 سے مزید جزوی طور پر بحال کیا جائے گا۔
بھارتی ریلوے منسلکہ ضمیمہ کے مطابق فہرست بند 200 مسافر خدمات کا آپریشن بھی شروع کرے گی۔ یعنی 200ریل گاڑیاں چلائے گی۔ یہ ریل گاڑیاں یکم جون 2020 سے چلیں گی اور ان تمام ریل گاڑیوں کے لئے ٹکٹ کی بکنگ 21؍مئی 2020 کو صبح 10بجے سے شروع ہو جائے گی۔
یہ خصوصی خدمات ان شرمک ریل گاڑیوں کے علاوہ فراہم کرائی جائیں گی، جو یکم مئی سے چلائی جا رہی ہیں اور ساتھ ہی ساتھ 12مئی 2020 سے چلائی جانے والی خصوصی اے سی ریل گاڑیاں ، علیحدہ سے چلتی رہیں گی۔
دیگر ریگولر مسافر خدمات، جن میں تمام تر میل ؍ ایکسپریس، مسافر اور مضافاتی خدمات شامل ہیں، تا حکم ثانی منسوخ رہیں گی۔
ٹرین کا ٹائپ: ریگولر ریل گاڑیوں کے طرز پر خصوصی ریل گاڑیاں۔
یہ ریل گاڑیاں اے سی اور غیر اے سی درجات سمیت کلی طور پر ریزرو ہوں گی۔ جنرل ، سواری ڈبے ایسے ہوں گے، جن کے اندر بیٹھنے کے لئے بھی ریزرو سیٹ ہوگی۔ اس ریل گاڑی میں کوئی غیر ریزرو کوچ نہیں ہوگا۔
ان گاڑیوں کا کرایہ نارمل ہوگا اور جنرل سواری ڈبوں کے لئے یہی نارمل کرایہ لگے گا۔ چونکہ یہ گاڑی ریزرو ہوگی، لہذا سکنڈ سیٹنگ کرایہ وصول کیا جائے گا اور ہر مسافر کو سیٹ فراہم کی جائے گی۔
وزارت داخلہ کے رہنما خطوط کے مطابق مسافروں کی نقل و حمل اور مسافروں کو لے جانے والی موٹرگاڑی کا ڈرائیور جو مسافروں کو ریلوے اسٹیشنوں تک لانے اور لے جانے کا فریضہ انجام دے گا، اُسے کنفرم ای-ٹکٹ کی بنیاد پر داخلہ دیا جائے گا۔
Link of Annexure
ضمیمے کا لنک
۔۔۔۔۔۔۔۔۔۔۔
م ن۔ک ا۔
U- 2694
(Visitor Counter : 315
جدید اور قابل تجدید توانائی کی وزارت
قابل تجدید توانائی کے شعبے میں بھارت اور گنی کے درمیان مفاہمت نامے کو مرکزی کابینہ کی منظوری
نئی دلّی، 06 نومبر / وزیر اعظم جناب نریندر مودی کی سربراہی میں مرکزی کابینہ نے بھارت اور گنی کے درمیان قابل تجدید توانائی کے شعبے میں تعاون کے مفاہمت نامے کو اپنی منظوری دے دی ہے۔
مقاصد:۔
اس مفاہمت نامے کے مقاصد درج ذیل ہیں:۔
i ادارہ جاتی تعلقات کے تعاون کے لئے بنیاد قائم کرنا
ii قابل تجدید توانائی کے شعبے میں باہمی مفاد، مساوات اور فریقین کے درمیان باہمی تعاون پر مبنی تکنیکی تعاون کو فروغ دینا
iii شمسی توانائی، ہوا ئی توانائی، بایو انرجی اور فضلے سے توانائی، اسمال ہائیڈرو اسٹوریج اور صلاحیت سازی کے شعبوں میں تعاون۔
اس مفاہمت نامے سے دونوں ملکوں کے درمیان باہمی تعاون کو مضبوط اور مستحکم بنانے میں بھی مدد ملے گی۔
۔۔۔۔۔۔
U.4974
(Visitor Counter : 56
خواتین اور بچوں کی ترقیات کی وزارت
جاری مالی برس 2022-23 کے لیے پوشن 2.0 کے تحت مجموعی طور پر 20263.07کروڑ روپئے کے بقدر سرمایہ مختص کیا گیا
خواتین و اطفال کی ترقی کی مرکزی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں یہ اطلاع فراہم کی کہ حکومت نے ’’سکشم آنگن واڑی اور پوشن 2.0‘‘ کو منظوری دی ہے جو کہ ایسے طور طریقوں کو فروغ دینے کے لیے مشن موڈ میں لائی گئی ایک اہم تبدیلی ہے جو صحت، چاق و چوبند رہنے اور سوئے تغذیہ سے تحفظ کے لیے قوت مدافعت میں اضافہ کرتی ہے۔ تغذیائی نتائج میں زیادہ سے زیادہ اضافہ کے لیے پوشن2.0 کے تحت آنگن واڑی خدمات، کمسن بچیوں کے لیے اسکیم اور پوشن ابھیان کی ازسر نو تطبیق کی گئی ہے۔ جاری مالی برس 2022-23 کے لیے مجموعی طور پر 20263.07 کروڑ روپئے کے بقدر سرمایہ مختص کیا گیا ہے جبکہ اس کے مقابلے میں مالی برس 2019-20 کے لیے 19834.37 کروڑ روپئے کے بقدر سرمایہ مختص کیا گیا تھا۔
آنگن واڑی خدمات کو مستحکم بنانے اور مطلوبہ نتائج حاصل کرنے کے لیے، سکشم آنگن واڑی اور پوشن 2.0 کے تحت آنگن واڑی کارکنان کی صلاحیت سازی کو ترجیح دی جاتی ہے۔ آنگن واڑی خدمات اسکیم اور خواتین و اطفال کی ترقی کے شعبہ میں رونما ہونے والی تبدیلیوں کی بنیاد پر تربیت فراہم کی جاتی ہے۔ آنگن واڑی کارکنان کے درمیان آنگن واڑی اسکیم اور اس کے مقاصد، اسکیم کے تحت مستفیدین کی ضروریات اور ان تک بہم رسانی کے لیے لازمی خدمات کے بارے میں بیداری پیدا کی جاتی ہے۔ ان کے درمیان تربیت کی تیاری/تدریسی مواد، جائزہ کارڈس اور ای سی سی ای پروگرام میں والدین کی شمولیت کے بارے میں بیداری پیدا کی جاتی ہے۔ انہیں امدادی تغذیائی رہنما خطوط، تغذیائی اصولوں، خوراک سلامتی سے متعلق اصولوں اور طور طریقوں ، نومولود کی نگہداشت اور بچپن کی بیماری کی شروعاتی تشخیص، ماقابل اور مابعد زچگی سے متعلق طور طریقوں ، نوزائیدہ اور چھوٹے بچوں کو کھانہ کھلانے سے متعلق طور طریقوں اور نشو و نما سے متعلق نگرانی کے آلات کے بارے میں تربیت فراہم کی جاتی ہے۔
تربیتی نصاب این آئی پی سی سی ڈی کی فیکلٹی کے ساتھ مشاورت میں تیار کیا گیا ہے، جو کہ بچوں کی نشوونما، مواصلات، بچوں کی شروعاتی نگہداشت اور تعلیم، تغذیہ ، نفسیات، عمرانیات، سماجی کاموں، وغیرہ جیسے شعبوں میں ماہر ہیں۔ آنگن واڑی کارکنان کے تربیتی مراکز / متوسط سطح کے تربیتی مراکز  میں آنگن واڑی کارکنان/آنگن واڑی معاونین اور سوپر وائزر حضرات کو فراہم کی گئی تربیت آنگن واڑی سروسز اسکیم کا ایک حصہ ہے۔ اے ڈبلیو ٹی سی / ایم ایل ٹی سی متعلقہ ریاستی حکومتوں/ مرکز کے زیر انتظام علاقوں کی انتظامیہ کے ذریعہ چلائے جاتے ہیں۔
خواتین و اطفال کی ترقی کی وزارت تمام ریاستوں کو وقتاً فوقتاً یہ ایڈوائزری جاری کرتی رہتی ہےکہ آنگن واڑی کارکنان اور معاونین کو ریاستوں / مرکز کے زیر انتظام علاقوں میں غیر آئی سی ڈی ایس سرگرمیوں میں شامل نہ کیا جائے تاکہ آنگن واڑی کارکنان اور معاونین اسکیم سے متعلق سرگرمیوں کو انجام دینے کے تئیں مکمل طور پر پابند عہد رہیں۔
اس کے علاوہ، اس وزارت نے 13 جنوری 2021 کو ہموار رہنما خطوط بھی جاری کیے ، جس کے تحت کوالٹی کی یقین دہانی، ذمہ دار افراد کے فرائض اور ذمہ داریاں، خریداری سے متعلق ضابطہ، آیوش سے متعلق تصورات کا ارتباط اور شفافیت کے لیے ’پوشن ٹریکر‘ کے توسط سے ڈاٹا انتظام کاری اور نگرانی ، معاون تغذیہ کی بہم رسانی میں اثرانگیزی اور جوابدہی جیسے مختلف پہلوؤں پر احاطہ کیا گیا ہے۔
صدر جمہوریہ کا سکریٹریٹ
گورنروں کی 50 ویں کانفرنس آج راشٹر پتی بھون میں اختتام پذیر
نئی دلّی، 24 نومبر / گورنروں کی 50 ویں کانفرنس آج  کو راشٹر پتی بھون میں اختتام پذیر ہو گئی۔ کانفرنس میں قبائلیوں کی بہبود اور پانی کے تحفظ، زراعت، اعلی تعلیم اور زندگی کو سہل بنانے پر زور دیا گیا۔
گورنروں کے پانچ گروپوں نے ان مسائل پر اپنی رپورٹیں پیش کیں اور واضح طور پر ان نکات کو اجاگر کیا جن پر گورنر اہم کردار ادا کر سکتے ہیں۔ کانفرنس نے قبائلیوں کی بہبود کے مسئلے پر گہری دل چسپی کا اظہار کیا اور مقامی ضروریات کے مطابق قبائلیوں کا معیار بلند کرنے کے لئے پالیسیوں کی نشان دہی کی۔
صدر جمہوریہ ہند جناب رام ناتھ کووند نے نے اپنے اختتامی کلمات میں کہا کہ گورنروں اور لیفٹننٹ گورنروں کے ساتھ تبادلہ خیالات ثمر آور ثابت ہوئے ہیں۔ وزراء اور نیتی آیوگ کی شرکت نے تبادلہ خیالات کو توجہ کا مرکز اور قابل عمل بنانے میں مدد فراہم کی ہے۔ انہوں نے کہا کہ مجھے یقین ہے کہ اس کانفرنس سے مسائل کے مفید حل بر آمد ہوں گے۔
صدر جمہوریہ ہند نے کہا کہ رواں سال 26 نومبر کو آئین ہند کی 70 ویں سال گرہ ہے۔ اس دن شہریوں کے درمیان بنیادی فرائض کے بارے میں بیداری مہم کا آغاز کیا جائے گا۔ انہوں نے اس امید کا اظہار کیا کہ تمام راج بھون اسے موثر طور پر منائیں گے اور گورنر عوام کے درمیان بنیادی حقوق کے بارے میں بیداری پیدا کرنے میں اہم رول ادا کریں گے۔
صدر جمہوریہ ہند نے کہا کہ قدرتی ماحول کا تحفظ سمیت فطری وسائل مثلاً جنگلات، جھیلیں اور دریاؤں کا تحفظ ہر شہری کی بنیادی ذمہ داری ہے۔
صدر جمہوریہ ہند نے کہا کہ ہمارے وفاقی نظام میں گورنر کی نشست ایک اہم ذریعہ ہوا کرتی ہے۔ گورنر مرکز اور ریاستوں کے درمیان بہتر تال میل اور تعاون کو یقینی بنانے میں اہم کر دار ادا کرتے ہیں۔ صدر جمہوریہ ہند نے گورنروں کو مشورہ دیا کہ وہ راج بھون کو مزید متحرک اور عام آدمی اور ریاست کے مختلف حصوں کے نمائندوں کے لئے قابل رسائی بنائیں۔
اس اختتامی اجلاس سے نائب صدر جمہوریہ ہند، وزیر اعظم اور مرکزی وزیر داخلہ نے بھی خطاب کیا۔
۔۔۔۔۔۔
U.5335
(Visitor Counter : 92
وزیراعظم کا دفتر
وزیر اعظم آج کووِڈ۔19 وبا کے موضوع پر قوم سے خطاب فرمائیں گے
نئی دہلی، 24 مارچ،2020، وزیر جناب اعظم نریندر مودی آج یعنی 24 مارچ 2020 کو شام 8 بجے کووِڈ۔19 وبا کے موضوع پر قوم سے خطاب فرمائیں گے۔ ایک ٹوئیٹ میں، وزیر اعظم نے کہا، ’’کووِڈ۔19 وبا سے متعلق اہم پہلو پر آج 24 مارچ، 2020، شام 8 بجے قوم سے خطاب کروں گا۔‘‘
۔۔۔۔۔۔۔۔۔۔۔۔۔۔۔۔۔۔

U-1390
(
سٹرک ٹرانسپورٹ اور شاہراہوں کی وزارت
جناب نتن گڈکری نے کہا ہے کہ ملک کی سلامتی کومستحکم بنانے کے لئے 19 دیگر مقامات پر ایمرجنسی لینڈنگ سہولتیں فراہم کی جائیں گی
نئی دہلی ،09ستمبر ، 2021 :
سڑک ٹرانپورٹ اور شاہراہوں کے مرکزی وزیر جناب نتن گڈکری نے کہا ہے کہ ملک کی سیکورٹی کو مستحکم کرنے کے لئے 19 دیگر مقامات پر ایمرجنسی لینڈنگ سہولتیں فراہم کی جائیں گی ۔ وزیردفاع جناب راج ناتھ سنگھ کے ساتھ راجستھان میں 925 اے قومی شاہراہ پر ایمرجنسی لینڈنگ کا افتتاح کرتے ہوئے انہوں نے کہا کہ اس شاہراہ رن وے سے ان سرحدوں کے تحفظ کو مزید مستحکم کیا جا سکے گا جو اسٹریٹجک اعتبار سے اہمیت کی حامل ہیں ۔
جناب گڈکری نے کہا کہ راجستھان میں فلوڈی - جیسلمیر روڈاور باڑمیر-جیسلمیرروڈ ،مغربی بنگال میں ، بالاسور روڈ ،پانا گڑھ کے نزدیک کھڈک پور کیونجھر روڈ ،تمل ناڈو چنئی میں کے کے ڈی ، آندھر پردیش میں پڈوچیری روڈ، نیلور ، انگول روڈ اور انگول چلکالو رپیٹ روڈ،ہریانہ میں منڈی ڈبوالی سے اوڈھان روڈ ، پنجاب میں سنگرور کے نزدیک ، گجرات میں بھج نلیا روڈ اور سورت- بڑودا روڈ ، جمو ں اور کشمیرمیں بانیہال- سری نگر روڈ ، آسام میں / نیوما کا علاقہ ، جورہاٹ بارا گھاٹ روڈ ، سیو ساگر کے نزدیک ، باگ ڈوگرا –ہاشیمارا روڈ ،ہاشیماڈا تیز پور روٹ اور آسام میں ہاشیمارا-گواہاٹی روڈ پر ہنگامی صورت حال میں ہوائی جہازوں کو اتارنے کی سہولتیں فراہم کی جائے گی ۔
وزیر موصوف نے کہا کہ وزیر اعظم جناب نریند ر مودی جی کی قیادت میں عالمی درجے کی قومی شاہراہ کی تعمیر کا کام ریکارڈ رفتار سے جاری ہے ۔ انہوں نے کہا کہ ہماری قومی شاہراہوں کو اب فوج بھی استعمال کرے گی جس سے ہمارے ملک کو مزید تحفظ فراہم ہوگا اور ہنگامی صورت حال کے لئے بھی ہمیشہ مستعد رہا جا سکے گا ۔
جل شکتی کے وزیر گجیندر سنگھ شیخاوت چیف آف ڈیفینس اسٹاف جنرل بپن راوت اور ایئر چیف مارشل جناب آر ایس بھدوریا بھی اس موقع پر موجود تھے ۔
زراعت اور کاشتکاروں کی فلاح و بہبود کی وزارت
جی ڈی پی میں زرعی شعبے کا حصہ
وزارت شماریات و پروگرام نفاذ  کے ذریعے جاری قومی آمدنی کے دوسرے ایڈوانس تخمینے 2022-23 کے مطابق 2020-21، 2021-22 اور 2022-23 کے برسوں کے لیے زراعت اور متعلقہ شعبوں کی مجموعی معیشت میں زراعت اور متعلقہ شعبوں کے مجموعی ویلیو ایڈڈ  کا حصہ اور جی وی اے کی ترقی درج ذیل ہے:
|
|
سال
|
|
موجودہ قیمتوں پر مجموعی معیشت میں زراعت اور متعلقہ شعبوں کے جی وی اے کا حصہ 
|
|
زراعت اور متعلقہ شعبوں کے جی وی اے کی ترقی  
|
|
2020-21
|
|
20۔3
|
|
4۔1
|
|
2021-22
|
|
19۔0
|
|
3۔5
|
|
2022-23
|
|
18۔3
|
|
3۔3
یہ معلومات مرکزی وزیر زراعت اور کسانوں کی فلاح و بہبود جناب نریندر سنگھ تومر نے آج لوک سبھا میں ایک سوال کے تحریری جواب میں دی۔
عملے، عوامی شکایات اور پنشن کی وزارت
ڈاکٹر جتیندر سنگھ نے رام نگر میں ضلعی انتظامیہ اور پی آر آئی کے نمائندوں کے ساتھ 'عوامی دربار' کا انعقاد کیا، لوگوں کے مسائل کو سنا، ضلع انتظامیہ کو موقع پر جلد از جلدان کے حل کی ہدایت کی
تاریخ میں یہ پہلی بار ہوا ہے کہ عوام کے مسائل کو موقع پر حل کرنے کے لیے ضلعی انتظامیہ کے ساتھ 'عوامی درباروں' کا انعقاد ضلع ہیڈ کوارٹر کے باہر کیا جا رہا ہے: ڈاکٹر جتیندر سنگھ
ضلع انتظامیہ، حکمرانی کوعوام کی دہلیز پر لانا موجودہ حکومت میں ہی ممکن ہے: ڈاکٹر جتیندر سنگھ
ڈاکٹر جتیندر سنگھ نے پلاسیان سے پنجیر رام نگر  تک 283.00 لاکھ کی لاگت سے بنائی گئی سڑک کا ای-افتتاح کیا
ڈاکٹر سنگھ نےپی ایم جی ایس وائی کے تحت سڑکوں کی تعمیر میں پہلے نمبر پر آنے اور موجودہ مالی سال میں 94 فیصد فنڈ کا استعمال کرنے کے لیے ادھم پور ضلع انتظامیہ کی ستائش کی
مرکزی وزیر ڈاکٹر جتیندر سنگھ نے آج کہا کہ قائم کردہ رواج سے انحراف کرتے ہوئے، انہوں نے ضلع ہیڈکوارٹر کے باہر ضلع انتظامیہ اور پی آر آئی کے نمائندوں کے ساتھ براہ راست عوام کے مسائل سننے کے لیے 'عوامی دربار' منعقد کرنے کی ایک نئی روایت متعارف کرانے کی کوشش کی ہے، تاکہ ضلعی انتظامیہ کے ساتھ موقع پر ہی انہیں حل کیا جا سکے۔ ڈاکٹر جتیندر سنگھ نے یہ بات ادھم پور ضلع ہیڈکوارٹر کے باہر رام نگر میں ایک عوامی دربار میں شرکت کرتے ہوئے کہی۔
ڈاکٹر جتیندر سنگھ نے کہا کہ وزیر اعظم نریندر مودی کی یہ کوشش رہی ہے کہ انتظامیہ کو عوام کی دہلیز پر لایا جائے اور ان کے مسائل سنے جائیں تاکہ موقع پر ہی ان کے مسائل کا حل کیا جا سکے ۔ ڈاکٹر سنگھ نے مزید کہا کہ اس تاریخی قدم کے ساتھ، حکمرانی کو ضلع کے دور دراز علاقوں تک پہنچایا گیا ہے۔
یہ کہتے ہوئے کہ ترقی کو ملک کے دور دراز علاقوں تک پہنچایا گیا ہے، ڈاکٹر جتیندر سنگھ نے کہا، جن علاقوں کو سابقہ حکومتوں میں نظر انداز کیا گیا تھا وہ اب ملک کے لیے ترقی کا نمونہ بن گئے ہیں، جس کی بہترین مثال جموں و کشمیر کا ادھم پور ضلع ہے۔ جو پی ایم جی ایس وائی کے تحت سڑکوں کی تعمیر میں پہلے نمبر پر ہے۔
ڈاکٹر جتیندر سنگھ نے کہا، دیویکا پروجیکٹ پر کام کیا گیا ہے، منتلائی میں مربوط سیاحتی سہولیات ،بشمول یوگا سینٹر اور آیوروید کمپلیکس تکمیل کے قریب ہے اور مانسر، سورنسر جھیلوں کو مذہبی سیاحتی مقامات کے طور پر تیار کیا جا رہا ہے۔
میٹنگ کے دوران موجود پی آر آئی کے نمائندوں نے ڈاکٹر جتیندر سنگھ کے رکن پارلیمنٹ کے طور پر اپنے حلقے کی ترقی کے لیے کیے گئے کاموں بشمول ادھم پور ضلع کے دور دراز علاقوں تک سڑکوں کی تعمیر، شاہراہوں کی تعمیر، ضلع میں کیندریہ ودیالیوں، جی ایم سی، ڈگری کالجوں کا قیام، جے جے ایم، دیہی ترقی، پی ڈبلیو ڈی وغیرہ کے تحت کئے گئے مختلف کاموں کی ستائش کی ۔
'عوامی دربار' کے دوران، ڈاکٹر جتیندر سنگھ نے پی ایم جی ایس وائی کے تحت سڑکوں کی تعمیر اور موجودہ مالی سال کے تحت 94 فیصد فنڈز کا استعمال کرنے کے لیے ضلع ادھم پور کو ایک بار پھر ملک بھر میں نمبر ایک ضلع ہونے پر فخر کا اظہار کیا۔
پروگرام کے دوران ڈاکٹر جتیندر سنگھ نے پلاسیان سے پنجیر رام نگر  تک 283.00 لاکھ کی لاگت سے تعمیر کی گئی سڑک کا بھی افتتاح کیا۔
پروگرام کے دوران موجود دیگر افراد میں ادھم پور ڈی ڈی سی چیئرپرسن جناب لال چند ، ادھم پور کی ڈپٹی کمشنر کرتیکا جیوتسنا ، رام نگر میونسپل کونسل کی صدر محترمہ بنتی دیوی کے علاوہ بی ڈی سی، ڈی ڈی سی ممبران، سرپنچ اور ضلع انتظامیہ کے افسران شامل تھے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
3306
(Visitor Counter : 57
وزیراعظم کا دفتر
معروف کارٹونسٹ شری نارائن دیب ناتھ جی کی رحلت پر وزیراعظم کا اظہار تعزیت
وزیر اعظم جناب نریندر مودی نے معروف کارٹونسٹ شری نارائن دیب ناتھ جی کے انتقال پر گہرے رنج و غم کا اظہار کیا ہے۔
ایک ٹویٹ میں وزیر اعظم نے کہا؛
’’شری نارائن دیب ناتھ جی نے اپنے کاموں، کارٹونوں اور تصاویر کے ذریعے کئی زندگیاں روشن کیں۔ ان کے کاموں نے ان کی فکری صلاحیت کی عکاسی کی۔ ان کے تخلیق کردہ کردار ہمیشہ مقبول عام رہیں گے۔ ان کے انتقال سے بے حد غم زدہ ہوں۔ ان کے اہل خانہ اور مداحوں سے تعزیت۔ اوم شانتی‘‘۔
۔۔۔۔۔۔۔۔۔۔۔
ش ح۔ م ع۔ ن ا۔
U-505
(
خواتین اور بچوں کی ترقیات کی وزارت
آنگن واڑی اور آشا ورکروں کی فلاح و بہبود
حکومت نے تمام ریاستوں /مرکز کے زیر انتظام ریاستوں کو ہدایات جاری کی ہیں کہ کووڈ -19وبا کے حالات میں آنگن واڑی اور آشا ورکروں کو حفاظتی آلات جیسے ماسک اور صاف ستھرا تحفظ فراہم کرنے کےلئے ہر ممکن انتظامات کئے جائیں۔آنگن واڑی ورکرس/آنگن واڑی ہیلپرس کو پردھان منتری جیون جیوتی بیمہ یوجنا  ، پردھان منتری سرکشا بیمہ یوجنا  اور آنگن واڑی کاریہ کرتا بیمہ یوجنا  جیسے اسکیموں کے تحت کور کیا جا چکا ہے۔ انہیں تشخیص شدہ بیماری کےلئے 20 ہزار روپے کی فیمیل کریٹیکل النیس کا فائدہ بھی دیا جارہا ہے اور آئی ٹی آئی کورسز سمت ،نویں جماعت سے لے کر بارہویں جماعت تک پڑھنے والے ان کے بچوں کےلئے اسکالر شپ فراہم کی گئی ہے۔ کووڈ -19کے دوران آشا ورکروں کی زبردست کارکردگی کےلئے انہیں ہر مہینے ایک ہہزار روپے کا انسینٹو بھی فراہم کیا گیا ہے۔اس کے علاوہ ،کووڈ -19کے دوران آشا ورکروں کے فیلڈ میں کئے گئے قابل ستائش کاموں کےلئے انہیں بغیر کسی کٹوتی کے دو ہزار کا اضافہ انسینٹو براہ راست فراہم کیا گیا۔پردھان منتری غریب کلیان پیکج کے تحت،سبھی طبی اہلکاروں سمیت آشا ورکروں کو بھی انشورنس اسکیم مہیا کی گئی۔اس اسکیم کے تحت کووڈ -19کے وبا کے دوران موت ہوجانے یا کووڈ سے متعلق ڈیوٹی یا فرائض انجام دیتے وقت کسی حادثے کا شکار ہونے کی صورت میں 50لاکھ کا انشورنس کور مہیا کیا جاتا ہے۔
آنگن واڑی ورکرس /ہیلپرس مقامی برادری کے ’اعزازی کارکن ‘ ہیں،جو بچوں کی دیکھ بھال اور نشوونما کے شعبہ میں جزوی وقت کی بنیاد پر اپنی خدمات پیش کرنے کےلئے آگے آتے ہیں۔ایسے اعزازی کارکنان کو نہ ہی مستقبل سرکاری ملازم قرار دیا جا سکتا ہے اور نہ ہی انہیں کوئی سیول عہدہ دیا جا سکتا ہے۔ آنگن واری ورکرس  اور آنگن واڑی ہیلپرس کو وقتاً فوقتاً حکومت کی جانب سے ماہانہ اعزازی ادائیگی کی جاتی ہے۔مرکزی حکومت نے اے ڈبلیو ڈبلیو ایس میں اے ڈبلیو سی ایس کے اعزاز کو تین ہزار سے بڑھاکر 4500 ماہانہ کردیا ہے،اے ڈبلیوڈبلیو کو اے ڈبلی سی میں کم ازکم 2250 سے بڑھاکر 3500 ماہانہ کردیا ہے، جہاں اے ڈبلیو ایچ کو 1500سے بڑھاکر 2250ماہانہ کردیا ہے۔ اس کے ساتھ ہی ریاستیں /مرکز کے زیر انتظام علاقے بھی اپنے وسائل سے ان کارکنوں کو اضافی مانیٹری مراعات /اعزازات ادا کررہے ہیں۔
آج راجیہ سبھا میں ایک تحریری جواب میں یہ معلومات خواتین و اطفال کے فلاح وبہبود کی مرکزی وزیر محترمہ اسمریتی زوبین ایرانی نے دی۔
وزیراعظم کا دفتر
ملک کے دور دراز علاقوں میں بھی صحت کے بنیادی ڈھانچے میں کافی بہتری دیکھ کر اطمینان ہوتا ہے: وزیراعظم
وزیر اعظم جناب نریندر مودی نے کہا ہے کہ وہ ملک کے دور دراز علاقوں میں بھی صحت کے بنیادی ڈھانچے میں بہت زیادہ بہتری دیکھ کر خوش ہیں۔
جھارکھنڈ کے گوڈا حلقہ سے رکن پارلیمنٹ ڈاکٹر نشی کانت دوبے کی سلسلے وار ٹوئٹس کے جواب میں، جہاں انہوں نے وزیر اعظم کے ذریعہ شروع کیے گئے ایمس دیوگھر میں صحت کی دیکھ بھال کے میدان میں ہونے والے انقلاب کی وضاحت کی، جناب مودی نے ٹویٹ کیا؛
’’آج کے ویبینار میں میں نے صحت کے شعبے میں ہونے والی پیش رفت کے بارے میں بات کی۔ یہ دیکھ کر اطمینان ہوتا ہے کہ ملک کے دور دراز علاقوں میں بھی صحت کے بنیادی ڈھانچے میں کافی بہتری آئی ہے اور یہ بھی اسی کی ایک مثال ہے‘‘۔